Nouvo Nimewo Pou Viktim Vyolans Nan Kay

(lòt bò a)

Nouvo Nimewo Pou Viktim Vyolans Nan Kay

Moun ki sòti nenpòt kote ka viktim vyolans nan kay 

oswa asèlman, abi oswa sitiyasyon ki menase lavi 

yo nan aktivite toulejou yo. Si ou se yon viktim vyolansn 

nan kay, Sekirite Sosyal (Social Security) ka an mezi pou 

ede ou.

Kanpay pou sansibilize piblik la montre kòman li 

enpòtan pou viktim yo devlope plan sekirite ki gen 

ladan ranmasaj papye pèsonèl epi chwazi yon kote 

sennesof pou ale. Kèkfwa pi bon fason pou sove anba 

yon moun k ap fè ou abi epi pou diminye risk vyolans 

ankò se ka demenaje epi viv sou yon lòt idantite. Apre 

chanjman sa yo, li ka itil tou pou jwenn yon nouvo 

nimewo Sekirite Sosyal.

Menm si Sekirite Sosyal pa bay nouvo nimewo 

souvan, nap fè sa lè gen prèv ki montre ou se yon viktim 

arasman oswa abi oswa lavi ou an danje.

Aplikasyon pou yon nouvo nimewo se yon gwo 

desizyon. Sa ka gen enpak sou posiblite ou pou 

kominike avèk biwo federal ak biwo leta, anplwayè epi 

ak lòt. Se paske dosye lajan ou, dosye medikal ou, dosye 

travay ou ak lòt dosye ap gen ansyen nimewo Sekirite 

Sosyal ou ak non ou te genyen an (si ou chanje non ou). 

Si ou gen entansyon chanje non ou, nou rekòmande ou 

pou fè sa anvan ou aplike pou yon nouvo nimewo.

Kòman pou aplike pou yon Nimewo

Ou dwe aplike an pèsòn nan nenpòt biwo Sekirite 

Sosyal. N ap ede ou ranpli yon deklarasyon ki eksplike 

rezon ki fè ou bezwen yon nouvo nimewo ak yon 

aplikasyon pou yon nouvo nimewo.

Ou ap bezwen prezante:

•	 Prèv ki montre arasman oswa abi a;

•	 Nimewo Sekirite Sosyal ou genyen nan moman an;

•	 Dokiman orijinal ki endike:

—Kondisyon sitwayènte ameriken ou oswa 

kondisyon imigrasyon ou;

—Laj ou;

—Idantite ou; ak

—Prèv ki montre chanjman legal non ou si ou 

chanje non ou.

Epitou, n ap bezwen wè dokiman orijinal ki montre 

se ou ki gen lagad nenpòt timoun ou fè demann nouvo 

nimewo yo pou yo ak dokiman ki pwouve sitwayènte 

ameriken yo, laj yo ak idantite yo.

Estati sitwayente ameriken ou oswa estati 

imigrasyon ou

Sitwayen Etazini: Nou ka aksepte sèlman sèten 

dokiman kòm prèv sitwayènte ameriken. Pami dokiman 

sa yo genyen: Batistè ameriken, rapò nesans konsila, 

paspò ameriken, Sètifika Natiralizasyon oswa Sètifika

Sitwayènte.

Moun ki pa sitwayen: Pou pwouve kondisyon 

imigrasyon ou, ou dwe montre nou dokiman imigrasyon 

ou genyen nan moman an, I-94, Arrival/Departure 

Record (Dosye Antre/Sòti), ki te founi ou lè ou te antre 

Ozetazini. Si ou se yon etidyan F-1 oswa M-1, nou 

bezwen wè tou I-20 ou, Certificate of Eligibility for 

Nonimmigrant Student Status (Sètifika Elijiblite pou 

Sitiyasyon Etidyan Non Imigran). Si ou se yon vizitè 

pou yon pwogram echanj J-1 oswa J-2, ou dwe montre 

nou DS-2019 ou, Certificate of Eligibility for Exchange 

Visitor Status (Sètifika Elijibilite pou Sitiyasyon Vizitè 

Echanj).

Laj

Ou dwe prezante batistè ou si ou genyen li oswa si 

ou ka jwenn li san pwoblèm. Si non, nou ka konsidere 

lòt dokiman, tankou paspò ou oswa yon dokiman 

Depatman Pou Sekirite Nasyonal (Department of 

Homeland Security, DHS) founi pou pwouve laj ou.

Idantite

Nou ka aksepte sèlman sèten dokiman kòm prèv 

idantite. Yon dokiman akseptab dwe regilye (pa ekspire) 

epi li dwe montre non ou, enfòmasyon sou idantite ou 

epi nou pito yon foto ki resan.

Sitwayènte ameriken: Sekirite Sosyal ap mande 

pou wè yon pèmi kondui (lisans) ameriken, yon kat 

idantite leta ba ou men ki pa pou kondui swa yon paspò 

ameriken kòm prèv idantite. Si ou pa gen dokiman 

espesifik nou mande yo, n ap mande ou pou wè lòt

dokiman, tankou:

•	 Kat Idantifikasyon Travay;

•	 Kat Idantifikasyon Lekòl;

•	 Sètifika Maryaj;

•	 Kat Asirans-Maladi (pa yon kat Medicare);

•	 Kat idantite lameAmeriken

•	 Jijman adopsyon; oswa

•	 Kontra asirans-vi.

Moun ki pa sitwayen ameriken: Sekirite Sosyal ap 

mande pou wè dokiman imigrasyon Etazini ou genyen. 

Pami dokiman imigrasyon ki akseptab yo, genyen:
•	 Fòm I-551 (avèk tou viza imigran ki ka verifye

nan aparèy ki fèt pou sa avèk paspò etranje ou ki 

poko ekspire);

•	 Fòm I-94 avèk paspò etranje ou ki poko ekspire; oswa

•	 kat pèmi travay DHS ba ou (I-766 oswa I-688B).

Chanjman non

Si ou chanje non ou legalman akòz maryaj, divòs, 

desizyon tribinal oswa nenpòt lòt rezon, ou dwe fè 

Sekirite Sosyal konnen sa pou ou kapab jwenn yon kat 

ranplasman sou nouvo non an. Si ou ap travay, se pou ou 

fè travay la konnen sa tou. Si ou pa fè nou konnen non 

ou chanje, sa kapab:

•	 Lakòz reta nan ranbousman taks ou; epi

•	 Anpeche nou poste salè ou kòrèkteman nan dosye 

Sekirite Sosyal ou. Sa ka diminye kantite lajan 

benefis Sekirite Sosyal ou alavni.

Si ou bezwen chanje non ou sou kat Sekirite Sosyal 

ou, ou dwe montre nou yon dokiman ki fèk sòti kòm 

prèv ke ou chanje non ou legalman. Pami dokiman 

Sekirite Sosyal ka akspete pou pwouve ke ou chanje non 

ou legalman genyen:

•	 Sètifika Maryaj;

•	 Jijman divòs; 

•	 Sètifika Natiralizasyon ki montre yon nouvo non; oswa

•	 Lòd tribinal pou ou chanje non ou.

Si dokiman ou bay pou montre prèv ke non ou chanje 

legalman, pa gen ase enfòmasyon pou idantifye ou, 

oubyen ou te chanje non ou plis ke de (2) lane pase, ou 

dwe montre Sekirite Sosyal adisyonèl dokiman.

Maryaj, divos, ou anilasyon: An plis dokiman legal sa 

ki ap montre prev maryaj ou, divòs ou oswa anilasyon 

mariaj, ou dwe founi dokiman pou idantifye ou. 

Dokiman sa yo dwe montre ansyen non ou ansanm avèk 

lòt enfòmasyon ki idantifye ou oswa on foto ki resan. 

(Nou ka aksepte yon dokiman ki ekspire kòm evidans 

pou ansyen non ou.)

Adopsyon, natiralizasyon ou lòt non chanjman: An 

plis dokiman legal sa ki ap montre nouvo non ou, pa 

egzanp, on lòd tribinal , dekrè adopsyon ou Sètifika

Natiralizasyon, ou dwe banou de (2) dokiman pou 

idantifye ou ki avek tou:

•	 Yon dokiman nan non ou te genyen anvan an (ki 

kapab ekspire ); epi

•	 Yon dezyèm dokiman ki gen nouvo non legal ou, ki 

dwe resan (pa ekspire).

Toulede dokiman sa yo dwe gen enfòmasyon ki pou

idantifye ou osnon yon foto ki resan.

Sitwayènte: Si ou se yon sitwayen ameriken ki fèt 

nan yon peyi ki pa Etazini, epi dosye ou yo pa montre 

ke ou se yon sitwayen ameriken, ap bezwen bay prèv 

sitwayènte kòm prèv ke ou se ameriken. Si ou pa yon 

sitwayen ameriken, Sekirite Sosyal ap mande pou wè 

dokiman imigrasyon Etazini ki resan ou genyen.

Nouvo kat la ap genyen menm nimewo ak kat ou te 

genyen anvan an, men lap montre ke non ou chanje.

Tout dokiman yo dwe swa orijinal oswa kopi ki 

sètifye nan biwo ki founi dokiman yo. Nou pa ka 

aksepte fotokopi oswa kopi dokiman ki notarye. Nou 

ka itilize yon dokiman pou de (2) rezon. Pa egzanp, 

nou ka itilize paspò ameriken ou kòm prèv sitwayènte 

ak idantite ou. Oswa, nou ka itilize batistè ameriken 

ou kòm prèv laj ak sitwayènte ou. Men tou, ou dwe 

prezante omwen de (2) dokiman apa.

N ap voye nimewo ak kat la ba ou pa lapòs 

imedyatman nou jwenn tout enfòmasyon yo ak lè nou 

verifye dokiman yo nan biwo ki founi yo.

Kòman pou bay prèv ou bezwen

Se twazyèm pati yo ki prezante pi bon prèv abi 

a. Pami pati sa yo, gen lapolis oswa manm pèsonèl 

medikal. Epi dekri kalite ak gravite arasman an, abi 

oswa fason lavi ou andanje. Lòt prèv yo ka gen ladan 

entèdiksyon tribinal ak lèt ki sòti nan refij, manm fanmi,

zanmi, konseye oswa lòt moun ki okouran vyolans 

nan kay la oswa abi a. N ap ede ou jwenn nenpòt prèv 

adisyonèl ki nesesè.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

 oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou trete tout 

apèl yo avèk konfidansyalite. Nou ka reponnkesyon

espesifik yo, nan lè 7 dimaten jiska 7 diswa, lendi pou

vandredi. Nou kapab jwenn yon entèprèt pou w gratis ki 

pral pran telefòn la oswa ki kapab vini nan biwo lokal 

nou.Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk apèl 

telefonik.

Liy Dirèk Nasyonal 24/24 pou zafè 

Vyolans nan Kay

1-800-799-SAFE (7233)

(TTY) 1-800-787-3224

Social Security Administration

SSA Publication No. 05-10093-HC

New Numbers For Domestic Violence

 Victims (Haitian-Creole)

October 2006